1.

V oddelku IVa poglavja IV naslova I dela II: (a) za členom 103g se vstavi naslednji pododdelek: „Pododdelek IIa Sistem razdeljevanja sadja v šolah Člen 103ga Pomoč pri dobavi sadja in zelenjave, predelanega sadja in zelenjave ter proizvodov iz banan za otroke 1. Od šolskega leta 2009–2010 naprej in pod pogoji, ki jih določi Komisija, se pomoč Skupnosti dodeljuje pri: (a) dobavi proizvodov iz sektorjev sadja in zelenjave, predelanega sadja in zelenjave ter banan za otroke v izobraževalnih ustanovah, vključno z vrtci, drugimi predšolskimi ustanovami ter osnovnimi in srednjimi šolami; in (b) določenih s tem povezanih logističnih stroških in stroških razdeljevanja, opreme, komuniciranja, spremljanja in vrednotenja. 2. Države članice, ki želijo sodelovati v sistemu, na nacionalni ali regionalni ravni najprej pripravijo strategijo za njegovo izvajanje, v kateri opredelijo proračun, vključno s prispevkom Skupnosti in nacionalnimi prispevki, trajanje, ciljno skupino, sprejemljive proizvode in sodelovanje ustreznih zainteresiranih skupin. Določijo tudi spremljevalne ukrepe, ki bodo zagotavljali učinkovitost sistema. 3. Države članice pri pripravi strategij sestavijo seznam proizvodov iz sektorjev sadja in zelenjave, predelanega sadja in zelenjave ter banan, ki jih bodo v okviru svojega sistema štele za sprejemljive. Na seznam niso uvrščeni proizvodi, ki jih izključuje ukrep Komisije, sprejet na podlagi člena 103h(f). Izbira proizvodov temelji na objektivnih merilih, med katerimi so lahko sezonskost, razpoložljivost proizvodov ali okoljski vidiki. V zvezi s tem lahko države članice dajo prednost proizvodom s poreklom iz Skupnosti. 4. Pomoč Skupnosti iz odstavka 1: (a) ne presega 90 milijonov EUR na šolsko leto; (b) ne presega 50 % stroškov dobave in s tem povezanih stroškov iz odstavka 1 oziroma 75 % teh stroškov v regijah, ki so upravičene do pomoči v okviru cilja konvergence, v skladu s členom 5(1) Uredbe Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu (9) in v najbolj oddaljenih regijah iz člena 299(2) Pogodbe; (c) ne zajema drugih stroškov razen stroškov dobave in s tem povezanih stroškov iz odstavka 1. 5. Pomoč Skupnosti iz odstavka 1 se vsaki državi članici dodeli na podlagi objektivnih meril, in sicer glede na delež otrok, starih od šest do deset let. Vendar pa vsaka država članica, ki sodeluje v sistemu, prejme vsaj 175 000 EUR pomoči Skupnosti. Države članice, ki sodelujejo v sistemu, za pomoč Skupnosti zaprosijo vsako leto na podlagi svojih strategij. Komisija na podlagi prošenj držav članic odloči o dokončnih zneskih, ki se dodelijo, v mejah odobrenih proračunskih sredstev. 6. Pomoč Skupnosti iz odstavka 1 se ne uporablja v nadomestilo financiranja katerih koli obstoječih nacionalnih sistemov razdeljevanja sadja v šolah ali drugih sistemov razdeljevanja v šolah, ki vključujejo sadje. Če ima država članica že vzpostavljen sistem, ki bi se na podlagi tega člena lahko potegoval za pomoč Skupnosti, in če namerava ta sistem razširiti ali napraviti bolj učinkovit, denimo kar zadeva ciljno skupino, trajanje ali seznam sprejemljivih proizvodov, je pomoč Skupnosti vseeno mogoča, in sicer pod pogojem, da se pri tem spoštujejo omejitve iz člena 4(b) glede deleža pomoči Skupnosti v razmerju do skupnega obsega nacionalnega prispevka. V tem primeru država članica v svoji strategiji navede, kako namerava razširiti svoj sistem ali povečati njegovo učinkovitost. 7. Države članice lahko poleg pomoči Skupnosti dodelijo tudi nacionalno pomoč za dobavo proizvodov in s tem povezane stroške iz odstavka 1. Ti stroški se lahko krijejo tudi iz prispevkov zasebnega sektorja. Države članice lahko nacionalno pomoč dodeljujejo tudi za financiranje spremljevalnih ukrepov iz odstavka 2. 8. Sistem razdeljevanja sadja v šolah v Skupnosti ne posega v noben ločen nacionalni sistem razdeljevanja sadja v šolah, ki je v skladu z zakonodajo Skupnosti. 9. Skupnost lahko na podlagi člena 5 Uredbe (ES) št. 1290/2005 financira tudi ukrepe obveščanja, spremljanja in vrednotenja, med drugim namenjene ozaveščanju javnosti, in s tem povezane ukrepe mrežnega povezovanja. (b) pred členom 103h se vstavi naslednji naslov: (c) v členu 103h se doda naslednja točka: „(f) določbe glede sistema razdeljevanja sadja v šolah iz člena 103ga, vključno s seznamom proizvodov ali sestavin, ki jih je treba izključiti iz sistema razdeljevanja sadja v šolah, dokončno razdelitvijo pomoči med države članice, izvrševanjem proračuna in finančnim poslovodenjem ter s tem povezanimi stroški, strategijami držav članic, spremljevalnimi ukrepi ter ukrepi informiranja, spremljanja in vrednotenja ter ukrepi mrežnega povezovanja.“